CELEX: 62020TN0737
Language: fi
Date: 2020-12-16 00:00:00
Title: Asia T-737/20: Kanne 16.12.2020 – Ryanair v. komissio

15.2.2021   
            
            
               FI
            
            
               Euroopan unionin virallinen lehti
            
            
               C 53/50
            
         
      Kanne 16.12.2020 – Ryanair v. komissio
      (Asia T-737/20)
      (2021/C 53/66)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F. Laprévote, V. Blanc, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Euroopan komission 3.7.2020 antaman päätöksen (EU) valtiontuesta SA.56943 (2020/N) – Latvia – COVID-19: Recapitalisation of airBaltic (1) ja
               
            
                  —
               
               
                  velvoittaa Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäinen kanneperuste, jonka mukaan Euroopan komissio sovelsi virheellisesti SEUT 107 artiklan 3 kohdan b alakohtaa ja tiedoksiantoaan ”Tilapäiset puitteet valtiontukitoimenpiteille talouden tukemiseksi tämänhetkisessä covid-19-epidemiassa” ja teki ilmeisen arviointivirheen, kun se totesi, että tuen tarkoituksena on Latvian talouden vakavien häiriöiden korjaaminen, että tukea voidaan myöntää airBalticille ja että edellytykset, jotka koskevat kilpailun vääristymistä, valtion poistumista ja uudelleenjärjestelyä, täyttyivät, kun se laiminlöi velvollisuuttaan punnita tuen myönteisiä vaikutuksia ja sen haitallisia vaikutuksia vaihdannan edellytyksiin ja vääristymättömän kilpailun ylläpitämiseen nähden ja kun se totesi, ettei airBalticilla ollut merkittävä markkinavoimaa.
               
            
                  2.
               
               
                  Toinen kanneperuste, jonka mukaan päätöksellä rikotaan SEU-sopimuksen tiettyjä määräyksiä ja Euroopan oikeuden yleisiä oikeusperiaatteita, jotka ovat olleet EU:n lentoliikenteen vapauttamisen taustalla 1980-luvun lopusta lähtien (ts. syrjimättömyysperiaate, palvelujen vapaa tarjoaminen ja sijoittautumisvapaus).
               
            
                  3.
               
               
                  Kolmas kanneperuste, jonka mukaan Euroopan komissio ei aloittanut muodollista tutkintamenettelyä huolimatta vakavista vaikeuksista ja loukkasi kantajan menettelyllisiä oikeuksia.
               
            
                  4.
               
               
                  Neljäs kanneperuste, jonka mukaan Euroopan komissio laiminlöi perusteluvelvollisuuttaan.
               
            
         (1)  EUVL 2020, C 346/1, s. 2.